સ્થાનિક બજારમાં આજે સોનું ૨૭,૪૦૦ની સપાટીએ ખૂલ્યું હતું, જ્યારે ચાંદી પણ ૩૪,૭૦૦ની સપાટીએ ટ્રેડિંગમાં જોવા મળી હતી. બજારના જાણકારોના જણાવ્યા પ્રમાણે સ્થાનિક બજારમાં લગ્નસરાની સિઝનની ખરીદી પણ મોટા પ્રમાણમાં નીકળી હતી અને તેને કારણે ભાવને સપોર્ટ મળ્યો હતો. તો બીજી બાજુ વૈશ્વિક બજારમાં ચીનના મેન્યુફેક્ચરિંગ ડેટા અપેક્ષા કરતા નબળા આવતા તથા યુઆનના અવમૂલ્યનને કારણે સલામત રોકાણ તરીકે સોનામાં રોકાણ વધતાં વૈશ્વિક બજારમાં પણ સોનાએ મહત્ત્વની ૧૧૨૦ ડોલર પ્રતિઔંસની સપાટી ક્રોસ કરી દીધી હતી.